**ՀԱՅՏԱՐԱՐՈՒԹՅՈՒՆ-20.02.2025**

**ՀՀ առողջապահական և աշխատանքի տեսչական մարմնի Բժշկական օգնության և սպասարկման վերահսկողության վարչության ավագ տեսուչի (ծածկագիր՝ 66-27.2-Մ4-2) քաղաքացիական ծառայության ժամանակավոր թափուր պաշտոն զբաղեցնելու մասին**

*Բժշկական օգնության և սպասարկման վերահսկողության վարչության ավագ տեսուչ (ծածկագիր՝ 66-27.2-Մ4-2) /* *հղիության և ծննդաբերության արձակուրդ/*

**Պաշտոնի անձնագրով սահմանված հիմնական գործառույթների համառոտ նկարագիրը.**

1. 1. մասնակցում է «Բնակչության բժշկական օգնության և սպասարկման մասին» օրենքով նախատեսված իր իրավասության սահմաններում բժշկական փաստաթղթերի լրացման, դրանց պահպանման, շրջանառության, ինչպես նաև առողջապահության բնագավառում լիցենզիայի պայմանների և պահանջների նկատմամբ վերահսկողականաշխատանքներին,

2. մասնակցում է «Մարդու արյան և դրա բաղադրամասերի դոնորության և փոխներարկումային բժշկական օգնության մասին» օրենքով նախատեսված` իր իրավասության սահմաններում վերահսկողության իրականացման աշխատանքներին,

3. մասնակցում է «Մարդու վերարտադրողական առողջության և վերարտադրողական իրավունքների մասին» օրենքով նախատեսված՝ իր իրավասության սահմաններում վերահսկողական աշխատանքներին,

4. մասնակցում է «Հոգեբուժական օգնության մասին» օրենքով նախատեսված իր իրավասության սահմաններում վերահսկողական աշխատանքներին,

5. մասնակցում է «Մարդուն օրգաններ և (կամ) հյուսվածքներ փոխպատվաստելու մասին» օրենքով նախատեսված՝ իր իրավասության սահմաններում վերահսկողական աշխատանքներին,

6. մասնակցում է «Մարդու իմունային անբավարարության վիրուսից առաջացած հիվանդության կանխարգելման մասին» Հայաստանի Հանրապետության օրենքով նախատեսված՝ իր իրավասության սահմաններում վերահսկողական աշխատանքներին մարդու իմունային անբավարարության վիրուսից առաջացած հիվանդության կանխարգելման՝ ներառյալ պարտադիր բժշկական խորհրդատվության և հետազոտության նկատմամբ,

7. մասնակցում է մանկական և վաղ տարիքի երեխաների կաթնախառնուրդների, մինչև 6 ամսական մանուկների համար մանկական կաթնախառնուրդ չհանդիսացող ցանկացած սննդամթերքի և հարակից ապրանքների, բուժտեխնիկայի և բուժական մեթոդների, բժշկական օգնության և սպասարկման, մարդու օրգանների և հյուսվածքների, արյան կամ դրա բաղադրամասերի դոնորության և փոխներարկումային բժշկական օգնության գովազդների նկատմամբ վերահսկողական աշխատանքներին,

8. մասնակցում է «Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» Հայաստանի Հանրապետության օրենքով նախատեսված՝ իր իրավասության սահմաններում վերահսկողական աշխատանքներին՝ ծխախոտային արտադրատեսակների կամ դրանց պատկանելիքների կամ ծխախոտային արտադրատեսակների փոխարինիչների (բացառությամբ բժշկական նպատակով օգտագործվող փոխարինիչներից) և (կամ) ծխախոտային արտադրատեսակների նմանակների վաճառքի կանոնների, գովազդի, իրացման (վաճառքի) խթանման արգելքի ու սահմանափակումների, ինչպես նաև օգտագործման սահմանափակումների ուղղությամբ միջոցներ ձեռնարկելու պահանջների կատարման նկատմամբ,

9. մասնակցում է «Լիցենզավորման մասին» օրենքով և այլ իրավական ակտերով սահմանված պահանջների և պայմանների խախտումների վերաբերյալ ֆիզիկական և իրավաբանական անձանց տրված լիցենզիաներն ուժը կորցրած ճանաչելու կամ դրանց գործողությունը կասեցնելու վերաբերյալ միջնորդագրերի նախագծերի կազմման աշխատանքներին՝ լիցենզավորող կամ թույլտվություն տրամադրող մարմիններին ներկայացնելու նպատակով,

10. մասնակցում է Հայաստանի Հանրապետության օրենսդրությամբ նախատեսված դեպքերում ստուգումների և ուսումնասիրությունների, վարչական վարույթի հարուցման և իրականացման աշխատանքներ,

11. մասնակցում է իր լիազորությունների շրջանակում բացահայտված՝ օրենքով չարգելված տեղեկատվության փոխանակմանը այլ տեսչական մարմինների հետ` վերահսկողական գործառույթներն առավել արդյունավետ իրականացնելու նպատակով,

12. նախապատրաստում է բժշկական օգնության և սպասարկման ոլորտում Հայաստանի Հանրապետության օրենքների և այլ նորմատիվ իրավական ակտերի (այդ թվում՝ տեխնիկական կանոնակարգերի) պահանջների խախտման դեպքում օրենքով սահմանված պատասխանատվության միջոցներ կիրառելու նպատակով անհրաժեշտ նյութեր,

13. մասնակցում է մեթոդական պարզաբանումների և ուղեցույցների մշակման աշխատանքներին, Հայաստանի Հանրապետության առողջապահության բնագավառի օրենսդրության կատարելագործմանն ուղղված առաջարկների ներկայացմանը,

14. մասնակցում է բժշկական օգնության և սպասարկման ոլորտում Հայաստանի Հանրապետության օրենքների և նորմատիվ իրավական ակտերի դրույթների կիրառման վերաբերյալ բացատրական, տնտեսավարող սուբյեկտներին իրենց իրավունքների և պարտականությունների մասին տեղեկացմանաշխատանքներին,

15. մասնակցում է բժշկական օգնության և սպասարկման ոլորտի զարգացման հայեցակարգերի, ռազմավարությունների մշակման աշխատանքներին,

16. մասնակցում է Տեսչական մարմնի տարածքային կենտրոնների բժշկական օգնության և սպասարկման վերահսկողության բաժինների աշխատանքների մեթոդական աջակցությանը։

**Ժամանակավոր թափուր պաշտոնն զբաղեցնելու համար պահանջվում է՝**

**Կրթություն, որակավորման աստիճան**

|  |  |  |
| --- | --- | --- |
| 1. | Ուղղություն |  Առողջապահություն և սոցիալական աշխատանք |
| 2. | Ոլորտ |  Առողջապահություն |

* Գործառույթների իրականացման համար անհրաժեշտ գիտելիքներ:
* հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ առողջապահության կամ ստուգումների կազմակերպման և անցկացման բնագավառում` մեկ տարվա աշխատանքային ստաժ։

**Ընդհանրական կոմպետենցիաներ՝**

1. Խնդրի լուծում

2. Հաշվետվությունների մշակում

3. Տեղեկատվության հավաքագրում, վերլուծություն

4. Բարեվարքություն

**Ընտրանքային կոմպետենցիաներ՝**

1. 1. Բողոքների բավարարում

2. ժամանակի կառավարում

3. Ելույթների նախապատրաստում և կազմակերպում

4. Փաստաթղթերի նախապատրատում

**Աշխատավարձի չափը՝**

189.696 (Հարյուր ութսունինը հազար վեց հարյուր իննսունվեց) ՀՀ դրամ:

**Ժամանակավոր թափուր պաշտոնների հիմքի վերացման ժամկետը՝**

Մինչև քաղաքացիական ծառայության ժամանակավոր թափուր պաշտոնի հիմքի վերացումը:

**Դիմումների ընդունման վերջին ժամկետն է՝**

«25» փետրվարի 2025թ.

**Աշխատանքի վայրը, հեռախոսահարմարը՝**

ՀՀ, ք. Երևան, Շենգավիթ, Արարատյան 26, հեռ.՝ 010-650553:

**Էլ. փոստ՝** **info@hlib.am**

**Ընտրություն կատարելու եղանակը՝**

դիմում ներկայացրած քաղաքացիների փաստաթղթերի ուսումնասիրություն:

**Վերը նշված պաշտոնները կարող են զբաղեցնել՝ տվյալ պաշտոնի անձնագրով ներկայացվող պահանջները բավարարող, հայերենին տիրապետող, 18 տարին լրացած Հայաստանի Հանրապետության քաղաքացին: Քաղաքացիական ծառայության պաշտոն զբաղեցնելու առավելագույն տարիքը 65 տարին է:**

 **Հանրային ծառայության ընդունվելու իրավունք չունի այն անձը, որը՝**

1) դատական կարգով ճանաչվել է անգործունակ կամ սահմանափակ գործունակ.

2) դատական կարգով զրկվել է հանրային ծառայության պաշտոն զբաղեցնելու իրավունքից.

3) տառապում է այնպիսի հիվանդությամբ, որը հանրային ծառայության տվյալ պաշտոնի նշանակվելու դեպքում կարող է խոչընդոտել իր լիազորությունների իրականացմանը.

4) դատապարտվել է հանցագործության համար, և դատվածությունը սահմանված կարգով հանված կամ մարված չէ.

5) օրենքի խախտմամբ չի անցել ժամկետային պարտադիր զինվորական ծառայություն։

**Դիմող ՀՀ քաղաքացիները պետք է ներկայացնեն հետևյալ փաստաթղթերը՝**

* դիմում` համապատասխան ձևաչափով (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմ(ների), վկայականի(ների) պատճենները, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) հաստատված պատճենը՝ բնօրինակների հետ միասին,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր՝ զորակոչային տեղամասին կցագրման վկայականի պատճենը կամ համապատասխան տեղեկանք,
* մեկ լուսանակար՝ 3 x 4սմ չափսի,
* անձնագրի, հանրային ծառայության համարանիշի (սոցիալական քարտի) կամ նույնականացման քարտի պատճենները:

**ՀՀ քաղաքացին փաստաթղթերը հանձնում է՝**

Անձամբ /ներկայացնելով անձնագիր կամ նույնականացման քարտ/ կամ էլեկտրոնային փոստով:

Փաստաթղթերն ընդունվում են ամեն օր, ժամը 9:30-ից մինչև 12:30-ը, բացի շաբաթ և կիրակի օրերից:

Դիմող ՀՀ քաղաքացիները լրացուցիչ տեղեկություններ ստանալու, ինչպես նաև պաշտոնի անձնագրին ծանոթանալու համար կարող են դիմել ՀՀ առողջապահական և աշխատանքի տեսչական մարմին /Երևան, Շենգավիթ, Արարատյան 26/: